Številka: 3505-7/2018

Datum: 18. 9. 2018

**OBČINSKEMU SVETU**

**OBČINE KIDRIČEVO**

**ZADEVA: Predlog Obvezne razlage prvega odstavka 28. člena Odloka o občinskem podrobnem prostorskem načrtu za del območja P16 – S4 Njiverce I (sever)**

Na podlagi 15. člena Statuta Občine Kidričevo (Uradno glasilo slovenskih občin, št. 62/16 in 16/18), predlagam občinskemu svetu v obravnavo in sprejem predlog Obvezne razlage prvega odstavka 28. člena Odloka o občinskem podrobnem prostorskem načrtu za del območja P16 – S4 Njiverce I (sever).

**Anton LESKOVAR,**

**župan Občine Kidričevo**

Priloge:

- predlog obvezne razlage

- odlok - veljavni OPPN

Predlog

september 2018

Na podlagi 15. člena Statuta Občine Kidričevo (Uradno glasilo slovenskih občin, št. 62/16 in 16/18) je Občinski svet Občine Kidričevo na \_\_\_\_\_\_ seji, dne \_\_\_\_2018, sprejel naslednjo

**OBVEZNO RAZLAGO**

**prvega odstavka 28. člena Odloka o občinskem podrobnem prostorskem načrtu za del območja P16 – S4 Njiverce I (sever)**

1. člen

V Odloku oobčinskem podrobnem prostorskem načrtu za del območja P16 – S4 Njiverce I (sever) (Uradno glasilo slovenskih občin, št. 22/10) se za prvi odstavek 28. člena poda naslednja obvezna razlaga:

»Sprememba namembnosti je možna za objekte, ki so predvideni z OPPN. Objekti, ki so načrtovani z več podrobnimi namenskimi rabami, se lahko prilagajajo v skladu s tolerancami določenimi z 28. členom odloka, med katere sodi tudi sprememba namembnosti in rekonstrukcija objektov v okviru drugih urbanističnih omejitev, pod pogojem, da se obstoječa dejavnost nadomesti z drugo dejavnostjo in se za novo dejavnost zagotovi zadostno število parkirnih mest v skladu z normativi iz 13. člena tega odloka.

**Slednje pomeni, da se namembnost načrtovanih (predvidenih) objektov lahko spreminja ob izpolnitvi drugih pogojev iz 28. člena odloka v skladu z dopustnimi namembnostmi iz 8. člena odloka«.**

2. člen

Obvezna razlaga je sestavni del Odloka o občinskem podrobnem prostorskem načrtu za del območja P16 – S4 Njiverce I (sever).

3. člen

Ta obvezna razlaga začne veljati naslednji dan po objavi v Uradnem glasilu slovenskih občin.

Številka: 3505-7/2018

Datum: 18. 9. 2018

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OBRAZLOŽITEV**

Občinski svet Občine Kidričevo je na 28. redni seji, dne 8. 7. 2010 sprejel Odlok o občinskem podrobnem prostorskem načrtu za del območja P16 – S4 Njiverce I (sever).

Obvezno razlago občinski svet sprejme takrat, kadar neka določba odloka ni dovolj jasna in nedvoumna in dopušča različna tolmačenja. Obvezna razlaga ima enako pravno moč, kot jo ima odlok in jo je s tega vidika potrebno šteti za del odloka. Z obvezno razlago samo razlagamo že obstoječe določbe odloka. Obvezna razlaga, za razliko od sprememb in dopolnitev odloka, lahko samo podrobneje razloži že uveljavljeno določbo odloka, ne more pa spreminjati njene vsebine. Če bi šlo za spremembe in dopolnitve OPPN po rednem postopku, bi morali sodelovati vsi nosilci urejanja prostora, česar pa pri obvezni razlagi ni. Procedura sprejemanja obvezne razlage je zaradi njene narave skrajšana in enostavna ter poteka enofazno.

Upravna enota Ptuj, Slomškova ulica 10, 2250 Ptuj, je predlagala Občinskemu svetu Občine Kidričevo, da sprejeme obvezno razlago prvega odstavka 28. člena Odloka o občinskem podrobnem prostorskem načrtu za del območja P16 – S4 Njiverce I (sever) (Uradno glasilo slovenskih občin, št. 22/10 – v nadaljevanju: odlok) glede obrazložitve določbe glede obstoječe dejavnosti: ali je sprememba namembnosti dopustna samo za že zgrajene objekte ali pa se lahko spremeni že pred graditvijo objekta (tako da se že prvo gradbeno dovoljenje izda za spremenjeno namembnost)

Skupna občinska uprava občin v Spodnjem Podravju (v nadaljevanju: SOU SP) je na pobudo stranke Upravne enote Ptuj, Slomškova ulica 10, 2250 Ptuj pripravila gradivo obvezne razlage in obrazložitve določil odloka.

***28. člen***

***»Tolerance so dopustne zgolj pri spremembah namembnosti in rekonstrukciji objektov v okviru drugih urbanističnih omejitev, pod pogojem, da se obstoječa dejavnost nadomesti z drugo dejavnostjo in se za novo dejavnost zagotovi zadostno število parkirnih mest v skladu z normativi 13. člena tega odloka.«***

Sprememba namembnosti je možna za objekte, ki so predvideni z OPPN. Objekti, ki so načrtovani z več podrobnimi namenskimi rabami, se lahko prilagajajo v skladu s tolerancami določenimi z 28. členom odloka, med katere sodi tudi sprememba namembnosti in rekonstrukcija objektov v okviru drugih urbanističnih omejitev, pod pogojem, da se obstoječa dejavnost nadomesti z drugo dejavnostjo in se za novo dejavnost zagotovi zadostno število parkirnih mest v skladu z normativi iz 13. člena tega odloka. Vsaka sprememba podrobne namenske rabe je še vedno skladna z določili hierarhično višjega akta - OPN in je z njo skladna.

V kolikor gre za objekt, ki ima določenih več možnih namenskih rab, je tako možno načrtovati tudi objekt, ki ima le eno izmed navedenih, v kolikor izpolnjuje vsa ostala določila.

**Slednje pomeni, da se namembnost načrtovanih (predvidenih) objektov lahko spreminja ob izpolnitvi drugih pogojev iz 28. člena odloka v skladu z dopustnimi namembnostmi iz 8. člena odloka.**

S predlagano obvezno razlago se pozitivno ugodi vlogi stranke, hkrati pa sprejeta obvezna razlaga vzpostavi veljavno ureditev, ki velja za vse podobne primere gradnje.

Občinskemu svetu Občine Kidričevo posredujem predlog obvezne razlage v obravnavo in sprejem v predloženem besedilu.

Anton LESKOVAR,

župan Občine Kidričevo